
     REPUBLIKA HRVATSKA
     TRGOVAČKI SUD U OSIJEKU


U IME REPUBLIKE HRVATSKE
R J E Š E N J E


	Trgovački sud u Osijeku, po sucu mr. sc. Tihomiru Kovačeviću, kao stečajnom sucu, povodom prijedloga Republike Hrvatske, Ured državne uprave u Krapinsko-zagorskoj županiji, Služba za opću upravu, Ispostava Pregrada, za otvaranje stečajnog postupka nad dužnikom OMLADINSKI KULTURNI CENTAR PREGRADA, Pregrada, Jurice Prejca 2, Reg. broj: 02000294, OIB 36219128703, dana 25. rujna 2017.


r i j e š i o  j e


Odbacuje se prijedlog Republike Hrvatske, Ured državne uprave u Krapinsko-zagorskoj županiji, Služba za opću upravu, Ispostava Pregrada, za otvaranje stečajnog postupka nad dužnikom OMLADINSKI KULTURNI CENTAR PREGRADA, Pregrada, Jurice Prejca 2, Reg. broj: 02000294, OIB 36219128703, zaprimljen na Trgovačkom sudu u Zagrebu dana 28. studenog 2016. godine, budući predlagatelj nije aktivno legitimiran za podnošenje prijedloga.


Obrazloženje


	Republika Hrvatska, Ured državne uprave u Krapinsko-zagorskoj županiji, Služba za opću upravu, Ispostava Pregrada podnijela je dana 25.11.2016. prijedlog za otvaranje stečajnog postupka nad dužnikom OMLADINSKI KULTURNI CENTAR PREGRADA, Pregrada, Jurice Prejca 2, Reg. broj: 02000294, OIB 36219128703, Trgovačkom sudu u Zagrebu.

	U prijedlogu je predlagatelj naveo da je to tijelo provodilo likvidacijski postupak nad dužnikom te je dana 10.12.2002. donijelo rješenje kojim je utvrdilo prestanak postojanja predmetnog dužnika, jer je utvrdilo da isti nema imovine niti potraživanja, da ima obveze prema Hrvatskom zavodu za mirovinsko osiguranje u iznosu od 6.490,94 kn, da se obveze dužnika nisu mogle namiriti iz imovine udruge u likvidacijskom postupku, te da će se rješenje po pravomoćnosti dostaviti trgovačkom sudu radi provođenja stečajnog postupka. Rješenje je postalo pravomoćno dana 29.12.2002., ali zabunom do sada nije dostavljeno sudu.

	Predmetni stečajni predmet Trgovačkog suda u Zagrebu dana 13.07.2017. zaprimljen je na Trgovačkom sudu u Osijeku temeljem rješenja Visokog Trgovačkog suda Republike Hrvatske u Zagrebu poslovnog broja 31-Su-525/17-10 od 26.06.2017. o određivanju Trgovačkog suda u Osijeku kao drugog stvarno nadležnog suda za postupanje u ovom stečajnom predmetu.

	Temeljem odredbe čl. 109. st. 4. i čl. 437. Stečajnog zakona (NN 71/15, dalje: SZ), kao i čl. 49. st. 7. Zakona o udrugama (NN 74/14 i 70/17), likvidator je aktivno legitimiran za podnošenje prijedloga za otvaranje stečajnog postupka.

	Slijedom navedenog budući je prijedlog za otvaranje stečajnog postupka podnije osoba koja nije aktivno legitimirana za podnošenje prijedloga, odlučeno je kao u izreci rješenja.

U Osijeku 25. rujna 2017. 

Zapisničar:							       STEČAJNI SUDAC:
Elizabeta Đeke                                                                         mr. sc. Tihomir Kovačević


NAPUTAK  O PRAVNOM LIJEKU 
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovoga suda.
 
D N A :
1. Predlagatelj
2. Mrežna stranica e-Oglasna ploča sudova
3. RNDN – odbacivanjem
4. Kal.16.10.

